CELEX: 32011R0371
Language: bg
Date: 2011-04-15 00:00:00
Title: Регламент за изпълнение (ЕС) № 371/2011 на Комисията от 15 април 2011 година относно разрешителното за диметилглицин натриева сол като фуражна добавка за пилета за угояване (притежател на разрешителнотo Taminco N.V.)  Текст от значение за ЕИП

16.4.2011   
            
            
               BG
            
            
               Официален вестник на Европейския съюз
            
            
               L 102/6
            
         РЕГЛАМЕНТ ЗА ИЗПЪЛНЕНИЕ (ЕС) № 371/2011 НА КОМИСИЯТА
   от 15 април 2011 година
   относно разрешителното за диметилглицин натриева сол като фуражна добавка за пилета за угояване (притежател на разрешителнотo Taminco N.V.)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 година относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните и се посочват основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешително за диметилглицин натриева сол. Това заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до издаването на разрешително за използването на диметилглицин натриева сол като фуражна добавка за пилета за угояване, която да бъде класифицирана в категорията добавки „зоотехнически добавки“.
            
         
               (4)
            
            
               Европейският орган за безопасност на храните (наричан по-нататък „Органът“) заключи в становището си от 7 декември 2010 г. (2), че при предложените условия на употреба диметилглицин натриева сол не се отразява неблагоприятно върху здравето на животните, върху здравето на потребителите или върху околната среда, както и че тази добавка е в състояние значително да подобри наддаването на тегло и съотношението фураж/тегло при пилетата за угояване. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада относно метода на анализ на фуражната добавка във фуражите, представен от референтната лаборатория на Европейския съюз за фуражни добавки, създадена с Регламент (ЕО) № 1831/2003.
            
         
               (5)
            
            
               Оценката на диметилглицин натриева сол показва, че условията за разрешителното, определени в член 5 от Регламент (ЕО) № 1831/2003, са изпълнени. Поради това употребата на посочения препарат следва да бъде разрешена съгласно посоченото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, принадлежащ към категорията добавки „зоотехнически добавки“ и към функционалната група „други зоотехнически добавки“, като добавка при храненето на животните при спазване на установените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 април 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (2011 г.); 9(1):1950.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други условия
               
               
                  Край на срока на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: „други зоотехнически добавки (подобряване на зоотехническите параметри)“
                  
               
            
                  4d4
               
               
                  Taminco N.V.
               
               
                  Диметилглицин натриева сол
               
               
                  
                               
                           
                           
                              
                                 Състав на добавката
                              
                              Диметилглицин натриева сол с чистота от най-малко 97 %
                           
                        
                               
                           
                           
                              
                                 Активно вещество
                              
                              Натрий N,N-диметилглицин
                              C4H8NO2Na, получен чрез химически синтез.
                           
                        
                               
                           
                           
                              
                                 Аналитични методи
                                  (1)
                              
                              За определянето на активното вещество в добавката и в премиксите: течна хроматография (HPLC) с използване на диоден детектор по ред (DAD), откриване на 193 nm.
                              За определянето на активното вещество във фуражите: газова хроматография (GC) с използване на предколонна дериватизация и с пламъчно-йонизационен детектор (FID).
                           
                        
               
                  Пилета за угояване
               
               
                  —
               
               
                   
               
               
                  1 000
               
               
                  
                              1.
                           
                           
                              Мерки за безопасност: използване на предпазни очила и ръкавици по време на работа.
                           
                        
                              2.
                           
                           
                              Минимална препоръчителна доза: 1 000 mg/kg пълноценен фураж със съдържание на влага 12 %
                           
                        
               
                  6 май 2021 г.
               
            
         (1)  Подробна информация относно аналитичните методи може да бъде намерена на следния интернет адрес на референтната лаборатория на Европейския съюз за фуражни добавки: www.irmm.jrc.be/eurl-feed-additives